**Bestyrelsesmøde tirsdag d. 20/9 2022 kl. 8-9.30**

Mødeleder: *Jakob Walløe Hansen (formand*)

Deltagere (Bestyrelsen): *Jakob Walløe Hansen (formand), Franz Holmberg (næstformand), Bodil Espersen, Mia Lindegaard Pedersen, Louise Villumsen, Søren Rafn, Christine Ditlefsen*,

Deltagere (Sekretariatet): *Jakob Simonsen (referent)*

Deltager (Ekstern), pkt. 4*: Torben Stenstrup*

Afbud: *Thomas Brændgaard*

**1. Godkendelse af dagsorden (5 min.)**

**2. Korte orienteringer (20 min.)**

2.1 Formanden (Jakob W.) **(5 min.)**

 Jakob W. glædede sig over bestyrelsens og sekretariatets (på 1. dag) engagement under seminaret.

2.2 Sekretariatet (Jakob S.) **(5 min.)**

- Der er fortsat fokus på opbygning af sekretariatets rutiner, samspil med bestyrelse og medlemmer.

- Sekretariatet har været i dialog med Jaris Bigler, Københavns Naturskole, i forbindelse med en henvendelse fra Friluftsrådet om et møde om FRs medlemsorganisationers indspil til Lynetteholm-projektet. Der er pt. Ikke behov for at bestyrelsen foretager sig yderligere.

- Der er sendt ansøgning til Udlodningsmidler til Friluftsliv om et projekt “Friluftsliv som middel til naturforståelse”

- Der har været afholdt et virtuelt møde med Nordisk Netværk for Naturvejledning, som forberedelse til konference i Finland d. 22.-24. november

2.3 Uddannelsesudvalg (Mia/Søren) **(5 min.)**

Orientering fra udvalget blev givet i forbindelse med bestyrelsesseminaret

2.4 WebUgle (Thomas B.) **(5. Min.)**

Medlemssystemet er nu oppe at køre, og der er udsendt mails med link til indbetaling til medlemmerne.

Det forventes at der bliver en del opfølgende arbejde med rykkere etc.

Webshoppen kan overføres til nyt medlemssystem, koster 200 kr./md.

Nyhedsbrevet kan ligeledes overflyttes til medlemssystemet. Det bør overvejes, om der skal opereres med 2 nyhedsbreve – et til medlemmer og et andet til ikke-medlemmer?

**3. Sager (15 min.)**

3.1 Ansøgning om tilskud fra faglige netværk (Jakob S.) **(10 min.)**

3.1.1 Der er indkommet forespørgsel om ansøgning fra Marint Netværk om tilskud fra puljen til netværksaktiviteter.

Bestyrelsen besluttede, at der bevilges 3.000 kr. til oplægsholder i forbindelse med et arrangement i Marint Netværk.

Bestyrelsen besluttede derudover, at de resterende midler i puljen kan anvendes til en indsats for at give de faglige netværk et boost, f.eks. i form af et seminar for tovholdere.

3.2 Nordea-fonden pulje til bynatur (Jakob W.) **(5 min.)**

Bestyrelsen besluttede, at puljen bliver omtalt i nyhedsbrevet med nogle bemærkninger om, hvorfor puljen kunne være interessant for naturvejlederne lokalt. Jakob W. sender ud.

3.3 Beslutningspunkter fra bestyrelsesseminaret

Kommunikation:

* + LinkedIn – Jakob S og Jakob W; sekretariat, medlemmer og bestyrelse leverer indhold. Efterspørgsel på indhold kan/skal meldes ud via Facebook og nyhedsbrev
	+ Den offentlige Facebook-gruppe lukkes – Jakob W. undersøger om han er admin.
	+ Instagram – lukkes/sættes i dvale.
	+ Den interne Facebook-gruppe aktiveres mere retningsbestemt. Bl.a. via forespørgsler hos medlemmer. Første eksempel: Hvem er tovholdere for de faglige netværk?
	+ Blad – Mia, Franz og Rasmus skal mødes for drøftelser af potentiale og muligheder, men ikke for partout at skulle lave et blad. Den indsats kan ikke stå alene, men skal derimod koordineres med ny retning på kommunikationsområdet
	+ Nyhedsbrev; åben og lukket – ingen beslutning!
	+ Hjemmeside; Thomas – alle bestyrelsesmedlemmer fremsender sletninger indtil søndag aften 20:00
	+ Mia tager fat i Anders for overdragelse af tekster og portrætfotos fra Sønderborg (ellers via Jakob W).
	+ Mia inddriver bruttoliste over mulige medlemsfordele fra Anders. Men har derudover ikke teten på denne opgave.
	+ Kari og Franz indleder en dialog med Jonas for at høre om logo og mulighederne for tilkøb.

Netværk/tovholdere:

Bestyrelsen besluttede, at der skal gøres en indsats for at revitalisere de faglige netværk. I første omgang kortlægges de eksisterende, med henblik på at tovholderne inviteres til et seminar i løbet af vinter/forår 2023.

Bodil og Louise kortlægger netværk, og planlægger seminar under inddragelse af sekretariatet.

Uddannelse:

Bestyrelsen besluttede, at udvalget kan iværksætte et initiativ til markedsføring og evt. branding af uddannelsen med henblik på det kommende optag. Der afsættes et rammebeløb på 50.000 kr. til indsatsen.

Søren undersøger behov/efterspørgsel fra pædagoger.

Samspil mellem bestyrelse og sekretariat:

Bestyrelsen kommenterede sekretariatets udkast. Et revideret uddrag med fokus på interne kommunikationsgange vil blive fremlagt på bestyrelsesmødet d. 26/10. Bestyrelsen overvejer, om det giver anledning til revidering af forretningsordenen.

**4. Orientering om foreningens økonomi og medlemssituation (2 BILAG)**

4.1 Gennemgang af økonomioversigt (Jakob W.) **(10 min.)**

Torben Stenstrup gennemgik budgetopfølgning pr. august 2022

*En generel opfordring: Meld udgifter ind ASAP, så de ikke kommer som en overraskelse sidst på året.*

**5. Status på igangværende initiativer (10 min.)**

*Punktet udsat til d. 27/9*

**6. Projekt-pipeline (BILAG) (10 min.)**

*Punktet udsat til d. 27/9*

**7. Eventuelt (5 min.)**

Bestyrelsen opfordrer til, at det fremgår tydeligt af dagsordenen, om der er tale om orientering, drøftelse eller beslutning.

Dagsorden til næste bestyrelsesmøde d. 27/9 rummer de udsatte punkter 5. og 6. fra denne dagsorden.

Jakob W. binger i forslag, at der internt i foreningen kan udpeges en “Årets Naturvejleder”, “Årets Ugle” el.lign, som kan modtage en “Poul Thomsen – pris”.

*Referat godkendt 25/9 2022*